Den Vest-Sjællandske Avis, 1820-08-01
Nyeste Post-Efterretninger. Den vigtige Efterretning om den i Neapel udbrudte Revolution har fuldkomment bekræftet sig. og det paa en saadan Maade og ledsaget af saadanne Omstændigheder, at den bliver til en vigtigere politisk Begivenhed end den Spanske; da denne kun var af Vigtighed med Hensyn til Landet selv, til dets Colonier og høist til Portugal, men derimod den Neapolitansk erholder en høi Grad af politisk Betydenhed, ikke saameget, fordi det nu er den tredie Linie af det Bourbonske Huus at Revolutionsstormen har truffet, som fordi den maae have den største Jndflydelse saavel paa Østerrigs som paa Frankerigs Forhold til Jtalien, hvilket Land har i Aarhundreder været en Kampens Formaal og Bane imellem disse to Magter, og hvor Østerrigs Jndflydelse har faaet Overhaand siden det Franske Keiserdømmes Undergang. Det har nemlig paa en overraskende Maade givet sig tilkiende, at Revolutionen er udgaaet fra den dræbte Joachim Murats Partie, da hans Tilhængere have bemægtiget sig de øverste Poster, hvilket Partie var lige fiendtlig findet mod Frankerige som mod Østerrig, og som blev styrtet med væbnet Haand af denne sidste Magt, saa at den nye Regiering i Neapel maae være ligesaa ubehagelig for denne Magt som for det regierende Huus i Neapel selv; og da dette Partie tillige har forenet sig med de Carbonaris, hvilken Sect er udbredet i alle Jtaliens Provindser; men især i Kirkestaten og det Østerrigske Jtalien, og hvis Formaal gaaer ud paa at forene alle Jtalienske Lande til et Constitutionelt Monarchie, saa trues derved efterhaanden at ville blive gjort Ende saavel paa Østerrigs Herredømme som Frankerigs Jndflydelse paa dette Rige. Var det altsaa blot en simpel Revolution i Kongeriget Neapel, saa vilde Sagen ikke have en stor Vigtighed; men da den er en Plante, som er fremskudt af den Franske Revolutions afskaarede Rod, og da den har en udbredet. politisk Tendenz, saa er den en høist vigtig Begivenhed, som mueligen kan rive Europa ud af sin Fredstilstand, thi det er saare tvivlsomt om de øvrige Jtalienske Magter og især Østerrig ville lade den gaae uantastet hen, og selv om Frankerige ikke vil erklære sig imod den, hvorimod de Jtalienske Carbonaris kunne maaskee igien giøre Regning paa Understøttelse af de Spanske Liberales. Jnden vi derfore ville skildre denne overordentlige Begivenhed i sin Fremgang, ville vi endnu opholde os noget ved den politiske Beskuelse af den og betragte det Jndtryk, som den har opvakt hos de større Europæiske Magter. Saa roelige Tilskuere som de Nordiske Stater, hvilke ikke have noget af det antændelige Stof i sig, som de sydlige Stater indeholde, og som ikke ere indhyllede i den Katholske Overtroes Taager; men alleredeere i Besiddelse af de borgerlige Indretninger (Oplysningens Frugter) som disse søge ved deres Constitutioner, kunne være ved denne Begivenhed, saalidet roelige kunne de Stater være derved, som enten indeholde et betydeligt indvortes Giæringsstof, eller som staae i en politisk Berørelse med Spanien og Jtalien. - Selv i England (hvor en uroelig og betænkelig Aand ogsaa begynder at vise sig blandt Militairen, og hvor der paa nye har yttret sig en Misfornøielse hos en Deel af Garden til Fods, da 3 Compagnier af det første Regiment, som ligger i London, vægrede sig den 14de ved at møde paa Paraden, da de besværede sig over en for streng Tieneste, en slet Betaling og en maadelig Froekost, og som havde til følge at 22 af de Misfornøiede bleve arresterede) erklære de ministerielle Blade sig heftig mod Jnsurgenternes Foretagender i Neapel, antage, at saadanne Begivenheder ere anvendelige paa England, formane det Engelske Militair til Lydighed, og spotte over den borgerlige Friehed, som skal erhverves ved Soldater og paavæltes et Folk, som ikke er forberedet til at modtage den.